Honda

**Honda Motor Co., Ltd** (本田技研工業株式会社, Honda Technology Research Institute Company, Limited) je proizvođač automobila, motocikala, četverocikala, skutera, električnih generatora, motora, te opreme za vrtlarstvo. U 2008. godini Honda je prodala više od 17 miliona četverotaktnih motora, što je čini najvećim svjetskim proizvođačem u toj oblasti.

## Historija 
Tridesetih godina 20. vijeka samouki inženjer, Soichiro Honda, osnovao je tvrtku koja je proizvodila klipne prstenove, Tokai Seiki Heavy Industry, koju je tokom Drugog svjetskog rata kupila Toyota. Na kraju rata, Honda se udružio sa biznismenom Takeom Fujisawom, s kojim je 24. septembra 1941. osnovao novu kompaniju – Honda Motor Company, Limited.

Ubrzo je razvio proizvodnju, te predstavio prvi važan projekat, B-tip – tricikl sa tovarnim prostorom. Radna zapremina agregata povećana je na 89 ccm, koristeći isti agregat proizveo je novi motocikl, tip-C. Godine 1950. Honda postaje najveći proizvođač motocikala u Japanu pokrivajući gotovo pola domaćeg tržišta.

Sjedište tvrtke nalazi se u tokijskoj četvrti Minato. Aktuelni izvršni direktor je Takahiro Hachigō, koji je naslijedio Takanobu Itōa u junu 2015. godine.

U oktobru 2019. Hitachi je spojio svoju podružnicu Hitachi Automotive Systems s Keihinom, Showa Corporation i Nissin Kogyo, tri tvrtke koje su bile dijelom u vlasništvu Honde, a nakon ovog poteza Hitachi posjeduje 66% dionica nove grupe, dok Honda posjeduje tek 33%.

## Dioničari 
## Motocikli 
Honda u Evropu stiže početkom 1960-ih, osvojivši tržište s višecilindričnim mašinama (50 cm3 dvocilindraš, 125 cm3 petocilindraš, 250 cm3 šestocilindraš), uz četverotaktni motor.

Honda će biti prva od japanskih proizvođača koja će naširoko koristiti četverotaktni motor, posebno s nizom vertikalnih dvostrukih cilindara, CB 250 i CB 350, s jednim bregastim vratilom. Sportski motocikl Honda CB99F u komercijalnu prodaju je pušten 1979. godine. Brend će također proizvoditi četverotaktne jednocilindrične mopede. Sredinom 1970-ih na tržište se pojavio Hondin Gold Wing, opremljen četverocilindričnim bokserskim motorom od 1000 kubika, s osovinskim prijenosom i tekućim hlađenjem. Honda će 1978. na tržište plasirati CBX (105 konjskih snaga, 1000 kubika, zračno hlađenje, 24 ventila). Prvi svjetski proizvođač koji je 1982. godine ponudio serijski turbokomprimirani motocikl, 500 CX Turbo, bila je upravo Honda. 650 Turbo nešto kasnije zamijenit će svog prethodnika.

1986. na tržištu se po prvi put pojavljuje Honda VFR. Tehnološke inovacije su ih odgurale dalje od konkurencije i model se pokazuje izuzetno uspješnim. VFR se na komercijalnom tržištu prodavao čak i 2015. godine.

## Automobili 
Godine 1963. Honda se napokon okrenula ka automobilskoj industriji. Prvi model koji će izaći iz kompanije bio je T360 u junu 1963., a četiri mjeseca kasnije slijedi kabriolet S500, zatim S600 i na kraju S800. 1987. Honda je proizvela prvi automobil s upravljačem pomoću sva četiri točka (Prelude 4-WS), ali kupci nisu pokazali veliki interes za njega.

Godine 1999. na tržištu se pojavio S2000, automobil s najboljom specifičnom snagom za motor (120 konjskih snaga po litru). U automobilskoj industriji smatra se jednim od motora s najvećom maksimalnom brzinom na svijetu s 9000 obrtaja u minuti.

Svoj prvi električni model Honda na tržište plasira u 2019. godini (Honda e).

Osim proizvodnje samostalnih motocikala i automobila, kompanija proizvodi brodske motore snage do 250 KS.

## Kvarovi na automobilima 
Grupa Honda uključila se u pitanje neispravnih zračnih jastuka koje je proizvela tvrtka Takata, čiji je glavni kupac. Neki od ovih zračnih jastuka su eksplodirali, ispuštajući fragmente metala. Slični događaji i nesreće zabilježene su širom svijeta od 2004-2008. godine. Honda je izvršila prvi ograničeni opoziv vozila.

Počevši od 2009. godine, Nacionalna uprava za sigurnost prometa na autocestama (NHTSA)privukla jepažnju američke savezne agencije za sigurnost autocesta. Slučaj je u javnost dospio 2014. godine, a Honda je odlučila povući nazad više od 2 miliona vozila u junu, te dodatni milion u julu. Od okotbra NHTSA izvještava o opozivu više od 5 miliona vozila marke Honda (nijedna druga marka ne prelazi milion).

U januaru 2015. NHTSA je objavila da kažnjava Hondu novčanom kaznom od 70 miliona dolara zbog toga što nsiu poslali žalbe kupaca u vezi s više od 1.700 nesreća.

U januaru 2018. Honda je morala opozvati svoje generatore modela EG2800i zbog mogućeg curenja goriva i rizika od požara. Međutim, nije zabilježen nijedan incident ili ozljeda koja je prijavljena tvrtki u Kanadi od 17. januara 2018.

## Reference 
Kategorija:Japanski proizvođači automobila
Kategorija:Kompanije osnovane 1948.